recursal/SuperWikiNEXT-32B huggingface dataset:
**হিউ মরিস** (ইংরেজি: Hugh Morris; জন্ম: ৫ অক্টোবর, ১৯৬৩) ওয়েলসের কার্ডিফে জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। ১৯৯১ সালে স্বল্পকালীন সময়ের জন্য ইংল্যান্ড ক্রিকেট দলের সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে গ্ল্যামারগনের প্রতিনিধিত্ব করাসহ অধিনায়কেরও দায়িত্ব পালন করেছেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন তিনি।

খেলোয়াড়ী জীবন
---------------

ব্লান্ডেলস স্কুলে অধ্যয়ন করেন। এ সময় সরকারী বিদ্যালয়ের খেলাগুলোয় বেশকিছু ব্যাটিং রেকর্ড গড়েছিলেন। এছাড়াও, অ্যাবেরাভনের পক্ষে রাগবি ইউনিয়নে অংশ নিয়েছেন।

১৯৮৬ সালে মাত্র ২২ বছর বয়সে গ্ল্যামারগনের সর্বকনিষ্ঠ অধিনায়ক হিসেবে মনোনীত হন। তিন বছর দায়িত্ব পালনের পর ব্যাটিংয়ে মনোনিবেশ ঘটানোর লক্ষ্য এ পদ থেকে অব্যহতি নেন। ১৯৯৩ সালে তাকে পুনরায় এ দায়িত্বভার অর্পণ করা হয়। টেস্ট দলের জন্য তাকে লক্ষ্যবস্তুতে পরিণত করা হলেও আর কখনো খেলার জন্য মনোনয়ন দেয়া হয়নি।

১৯৯১ সালে তিনটিমাত্র টেস্ট খেলার সুযোগ পেয়েছেন তিনি। সবগুলোই তৎকালীন বিশ্বক্রিকেটে ত্রাসের রাজত্বকারী ওয়েস্ট ইন্ডিজের বিপক্ষে ছিল। ২৫ জুলাই, ১৯৯১ তারিখে টেস্ট অভিষেক ঘটে হিউ মরিসের। কঠিন পরিস্থিতিতে তাদের পেস আক্রমণ মোকাবেলায় অগ্রসর হন। ১৯.১৬ গড়ে ১১৫ রান তুলতে পেরেছিলেন।

ক্রিকেট সংবাদদাতা কলিন বেটম্যান মরিস সম্পর্কে মূল্যায়ন করেছেন যে, তিনি প্রতিভাধর হলেও খুব সহজেই বিদায় নিতেন।

অবসর
----

ক্রিকেট খেলা থেকে অবসর নেয়ার পর ইংল্যান্ড এবং ওয়েলস ক্রিকেট বোর্ডে কারিগরী কোচিং পরিচালক, ভারপ্রাপ্ত প্রধান নির্বাহী ও সহকারী প্রধান নির্বাহীর ন্যায় বেশ কিছু গুরুত্বপূর্ণ দায়িত্বে ছিলেন। এরপর আগস্ট, ২০১৩ সালে গ্ল্যামারগনের প্রধান নির্বাহী ও ক্রিকেট পরিচালক পদে নিযুক্তি পান।

ব্যক্তিগত জীবনে বিবাহিত হিউ মরিস, ডেব্রা মরিস নাম্নী এক রমণীর পাণিগ্রহণ করেন। তাদের সংসারে বেথান মরিস ও এমিলি মরিস নামীয় দুই সন্তান রয়েছে।

তথ্যসূত্র
---------

1. ↑  Bateman, Colin (১৯৯৩)। *If The Cap Fits*। Tony Williams Publications। পৃষ্ঠা 121। আইএসবিএন 1-869833-21-X।
2. ↑  "Hugh Morris"। ESPNcricinfo। সংগ্রহের তারিখ ১৫ জানুয়ারি ২০১৪।

বহিঃসংযোগ
---------

* ইএসপিএনক্রিকইনফোতে হিউ মরিস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে হিউ মরিস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* 

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
ই-মাত-লা
**রাজা ফিলিপ** বা কিং ফিলিপ (৯ অক্টোবর ১৭৩৯ - ৮ অক্টোবর ১৮৩৯) দ্বিতীয় সেমিনোল যুদ্ধের সময় সেমিনোল প্রধান ছিলেন। তিনি ই-মাত-লা নামেও পরিচিত।
তিনি ডানলাটনের বাগানে ক্যাম্প করার সময় ধরা পরেন এবং ফোর্ট মেরিয়নে বন্দী হয়েছিলেন। ১৮৩৯ সালে পশ্চিমে পরিবহনের সময় তিনি মারা যান।

তিনি ছিলেন "একজন অত্যন্ত বয়স্ক প্রধান, যিনি তাঁর সময়ে অত্যন্ত কুখ্যাত ও স্বাতন্ত্র্যবান ব্যক্তি ছিলেন, কিন্তু তিনি এখন এতটা বৃদ্ধ যে যুদ্ধের মতো উদ্যোগ গ্রহণে অক্ষম।"

ক্যাটলিনের চিত্রগুলো থেকে অনুমান করা হয় যে, প্রশস্ত কলারযুক্ত দীর্ঘ শার্টগুলো দ্বিতীয় সেমিনোল যুদ্ধের সময় স্পষ্টতই ব্যবহৃত হয়েছিল। সেমিনোল পুরুষদের তার সাতটি প্রতিকৃতির মধ্যে একটিও স্পষ্টভাবে কোনও ধরনের কেপ প্রদর্শন করে না, যখন কোনও দম্পতি সাধারণত প্রশস্ত র‌্যাফেলড কলার দেখায়।("Mick-E-No-Pa" SILP#203, "Ee-Mat-La" SILP#209)

তথ্যসূত্র
---------

1. ↑  Joe Knetsch (২০০৩)। *Florida's Seminole wars, 1817-1858*। Arcadia Publishing। পৃষ্ঠা 104–105। আইএসবিএন 978-0-7385-2424-5।
2. ↑  Bruce E. Johansen and Donald A. Grinde, Jr. *The Encyclopedia of Native American Biography*, New York: Henry Holt and Company, 1997.
3. ↑  ""LETTER—No. 57". *Letters and Notes on the Manners, Customs, and Conditions of North American Indians*, George Catlin, (First published in London in 1844)"। ২০১১-০৬-০৭ তারিখে মূল থেকে আর্কাইভ করা। সংগ্রহের তারিখ ২০০৯-০৪-০৯।
4. ↑  "The Seminole Longshirt The Seminole Longshirt" *19th Century Seminole Men`s Clothing*, M. E. (Pete) Thompson and Rick Obermeyer, NativeTech: Native American Technology and Art
**গাইবান্ধা সরকারি বালিকা উচ্চ বিদ্যালয়** হচ্ছে বাংলাদেশের গাইবান্ধা জেলার গাইবান্ধা পৌরসভায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯১৬ সালে।

ইতিহাস
------

১৯১৬ সালে গাইবান্ধা জেলার মেয়েদের শিক্ষার মান বৃদ্ধির উদ্দেশ্যে একটি মিডল স্কুল (এম. ই.) প্রতিষ্ঠার মাধ্যমে বিদ্যালয়টির যাত্রা শুরু হয়। ১৯৪২ সালে বিদ্যালয়টি কলকাতা বিশ্ববিদ্যালয়ের অধিভুক্ত হয়ে ম্যাট্রিকুলেশন পরীক্ষায় অংশ নেয়। ১৯৭০ সালে জাতীয়করণ করা হলে বিদ্যালয়ের নাম পরিবর্তন করে *গাইবান্ধা সরকারি বালিকা উচ্চ বিদ্যালয়* রাখা হয়।

শিক্ষা কার্যক্রম
----------------

বিদ্যালয়টিতে শুধুমাত্র মেয়েদের অধ্যয়নের সুযোগ থাকে। বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত শিক্ষাদান করা হয়।

ইউনিফর্ম
--------

* নীল কামিজ     , কামিজের উপর সাদা ক্রস বেল্ট     , কোমরে সাদা বেল্ট     , সাদা অ্যাপ্রোন      এবং সাদা কেডস্

ফলাফল
-----

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ


| সাল | পরীক্ষার নাম | পরীক্ষার্থী | উত্তীর্ণ | পাশের হার |
| --- | --- | --- | --- | --- |
| ২০১৯ | এসএসসি | ২৩৩ | ২৩৩ | ১০০ |
| ২০২০ | এসএসসি | ২২৯ | ২২৭ | ৯৯.১৩ |
| ২০২১ | এসএসসি | ২৩৮ | ২৩৫ | ৯৮.৭৪ |
|

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

খেলাধুলা ও বিভিন্ন সাংস্কৃতিক কর্মকাণ্ড
---------------------------------------

শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সহশিক্ষা কার্যক্রম
------------------

এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।

### ক্লাব কথন

1. আইসিটি ক্লাব
2. বিজ্ঞান ক্লাব
3. বিতর্ক ক্লাব

### অন্যান্য কার্যক্রম

* বিশ্বসাহিত্য কেন্দ্র কর্তৃক পরিচালিত বইপড়া কর্মসূচি
* গার্লস্ গাইড
* স্কাউট
* রেড ক্রিসেন্ট

আরো দেখুন
---------

* গাইবান্ধা সদর উপজেলা
* গাইবান্ধা জেলা
* গাইবান্ধা জেলার শিক্ষা প্রতিষ্ঠানের তালিকা

তথ্যসূত্র
---------

1. 1 2  "পরিক্রমা, গাইবান্ধা সরকারি বালিকা উচ্চ বিদ্যালয়"। *ggghs.edu.bd/*। সংগ্রহের তারিখ ২০২২-১১-১৪।
2. ↑  "ফলাফল"। *banbeis.gov.bd*। সংগ্রহের তারিখ ২০২২-১১-১৪।
**হাসিমারা** ভুটান সীমান্তের কাছে ভারতের পশ্চিমবঙ্গ রাজ্যের আলিপুরদুয়ার জেলার একটি ছোট শহর। শহরটি সমুদ্রতল থেকে ১০৯ মিটার উচ্চতায় সর্বোচ্চ ২৬°৪৫' উত্তর অক্ষাংশ এবং ৮৯°২০' পূর্ব দ্রাঘিমাংশে অবস্থিত। শহরটির জনসংখ্যা প্রায় ৪০,০০০ জন (২০০১ সালের আদমশুমারি অনুযায়ী)।

তরসা নদী

ভৌগোলিক অবস্থান
---------------

শহরটি জেলা কেন্দ্রীয় ডুয়ার্স অঞ্চলে অবস্থিত এবং চা বাগান দ্বারা বেষ্টিত। শহরটি ভুটানের প্রবেশ দ্বার হিসাবে পরিচিত ফুন্টসলিং শহর যাওয়ার পথে এবং সীমান্ত থেকে মাত্র ১৭ কিলোমিটার দূরে অবস্থিত।

পরিবহন
------

নতুন জলপাইগুড়ি-আলিপদদুয়ার-সামুকাল্লা রোড লাইনে অবস্থিত হাসিমারা রেলওয়ে স্টেশন (কোড: এইচএসএ) শহরটি এই শহরে অবস্থিত। এই রেলপথটি মিটার গেজ ছিল এবং ২003 সালে বিস্তৃত গেজে রূপান্তরিত হয়েছিল। সিয়ালদাহ-আলিপুরদুয়ার জনের মতো অনেক গুরুত্বপূর্ণ ট্রেন। কঞ্চংকান এক্সপ্রেস, গুয়াহাটি-আলিপুরদুয়ার-রঞ্চি এক্সপ্রেস, পটনা-কামখায় ক্যাপিটাল এক্সপ্রেস, মহানন্দ এক্সপ্রেস (15483/15484), আলিপুরদুয়ার-নিউ আলিপুরদুয়ার ইন্টারসিটি এক্সপ্রেস হাসিমারা দিয়ে পাস করে।

হাসিমারা জেলা সদর আলিপুরদুয়ার এবং সিলেটগুরি, আলিপুরদুয়ার, কুওচ বিহার ও ফুয়েনসোলিং ভুটানের মতো উত্তরবঙ্গের অন্যান্য শহরগুলিতে ঘন ঘন বাস পরিষেবাগুলির সাথে সংযুক্ত।

হাসিমারা এয়ার ফোর্স স্টেশন
---------------------------

হাসিমারা এয়ার ফোর্স স্টেশন ভারতীয় বিমানবাহিনীর একটি বিমানবন্দর যেখানে নং ২ স্কোয়াড্রন আইএএফ ভিত্তিক। বিমানবন্দর বেসামরিক ফ্লাইট খোলা নেই। নিকটতম বেসামরিক বিমানবন্দরটি সিলিগুরির পশ্চিমে বাগডোগরা বিমানবন্দর। (ঘটনাচক্রে বাগডোগরা ভারতীয় বিমান বাহিনীর একটি বিমানবন্দরও রয়েছে তবে আইএএফ বাগদোগ্রে বেসামরিক বিমানের অনুমতি দেয়।)

তথ্যসূত্র
---------

বহিঃসংযোগ
---------
**আওস ইবনে মিয়ার** মুহাম্মাদের একজন অন্যতম সাহাবা ছিলেন এবং তিনি বিলালের অনুপস্থিতিতে মক্কাতে মুয়াজ্জিনের দায়িত্ব পালন করতেন।

জন্ম ও পরিচয়
-------------

আওস ইবনে মিয়ারের উপনাম **আবু মাহযুরা** এবং এই নামেই তিনি অধিক পরিচিত। তিনি মক্কার কুরাইশ বংশে জন্মগ্রহণ করেছিলেন। তার পিতার নাম মিয়ার ইবনে লাওযান এবং মাতার নাম খুযাইয়া।

ইসলাম গ্রহণ
-----------

তিনি মক্কা বিজয়ের দিন ইসলাম গ্রহণ করেছিলেন।

মুয়াজ্জিনের দায়িত্ব
---------------------

মক্কা বিজয়ের পর যখন মুহাম্মাদ মক্কায় আগমন করলেন তখন তিনি মুহাম্মাদের নিকট উপস্থিত হয়ে আযান দেওয়ার অনুমতি প্রার্থনা করেন এবং অনুমতি লাভ করেন। যতদিন তারা মক্কায় অবস্থান করেছিলেন ততদিন বিলাল ইবনে রাবাহের অনুপস্থিতিতে তিনি এবং তার অনুপস্থিতিতে আমর ইবনে উম্মে মাকতুম আযান দিতেন।

এরপর মুহাম্মাদ যখন মক্কা প্রত্যাবর্তন করলেন তখন আওস ইবনে মিয়ার মুহাম্মাদের অনুমতিক্রমে মক্কাতে স্থায়ীভাবে আযানের দায়িত্ব পালন করেন। মুহাম্মাদ ইবনে আমরের মতে, এরপর থেকে তার বংশধর এখন পর্যন্ত মক্কায় আযানের দায়িত্ব পালন করে আসছেন।

মৃত্যু
------

আওস ইবনে মিয়ার ৫৯ হিজরিতে মক্কায় মৃত্যুবরণ করেন।

তথ্যসূত্র
---------

1. ↑  *ইসলামী বিশ্বকোষ ১ম খণ্ড- ১০৭ পৃষ্ঠা*।
2. ↑  *ইবনুল আসির, [উসদুল গাবা,তেহরান তা.বি -১ম খণ্ড -১৫০]*।
3. ↑  *আয যাহাবী, তাজরিদু আসমাইস সাহাবা ১ম খণ্ড- ৩৮*।
4. ↑  *তাবাকাত ৩য় খন্ড -২৩৪*।
5. ↑  *হাজার ইবনে আসকালানী, আল ইসাবা, ১ম খণ্ড- ৮৭*।
6. ↑  *তাবাকাত ৫ম খণ্ড -৪৫০*।
7. ↑  "হাজার ইবনে আসকালানী, তাকরীবুত তাহযীব, ১ম খণ্ড- ৮৬"।
**কৃষি বিপণন অধিদপ্তর** হল বাংলাদেশ সরকারের একটি অধিদপ্তর, যা বাংলাদেশে কৃষি পণ্য ও কৃষি প্রযুক্তি বিপণনের জন্য দায়ী। এর সদরদপ্তর বাংলাদেশের ঢাকায় অবস্থিত। এটি কৃষি মন্ত্রণালয়ের আওতাধীন সংস্থা।

ইতিহাস
------

১৯৩৪ সালে কৃষি বিপণন উপদেষ্টা কৃষি বিপণন বিভাগ তৈরি জন্য প্রস্তাব করেছিল এবং ১৯৩৫ সালে ব্রিটিশ ভারতের পূর্ব বাংলায় কৃষি বিপণন বিভাগ গঠিত হয়েছিল। ১৯৪৩ সালে কৃষি ও শিল্প অধিদপ্তরের অধীনে স্থায়ীভাবে কৃষি বিপণন বিভাগ গঠন করে। ১৯৫৪ সালে পূর্ব পাকিস্তান সরকার কৃষি, সমবায়, এবং ত্রাণ অধিদপ্তরের অধীনে কৃষি বিপণন পরিদপ্তর হিসেব এটিকে সংগঠিত করেছিল। ১৯৬০ সালে প্রাদেশিক পুনরগঠন কমিটি কৃষি বিপণন পরিদপ্তরের উপ-বিভাগ এবং জেলা পর্যায়ে লোকবল নিয়োগের অনুমদন দেয়। ১৯৮২ সালে বাংলাদেশ সরকার ব্রিগেডিয়ার এনামুল হক খানের নেতৃত্বে গঠিত সাংগঠনিক কমিটির সুপারিশ অনুযায়ী বিভিন্ন মন্ত্রণালয়/বিভাগ পুনর্গঠন করে। তখন কৃষি বিপণন পরিদপ্তরের গুরুত্ব, অবস্থা, এবং কর্মপরিধি বিবেচনা করে এর নাম পরিবর্তন করে কৃষি বিপণন অধিদপ্তর রাখা হয় এবং এটিকে স্থায়ীভাবে কৃষি মন্ত্রণালয়ের সংযুক্ত বিভাগ করা হয়। ২০০৯ সালের জানুয়ারিতে এ অধিদপ্তর সরকারের ই-গভর্নেন্স প্রবর্তনের প্রচেষ্টার অংশ হিসাবে www.dam.gov.bd ওয়েবসাইট চালু করে।

তথ্যসূত্র
---------

1. ↑  "এক নজরে কৃষি বিপণন অধিদপ্তর" (পিডিএফ)। *dam.portal.gov.bd*। সংগ্রহের তারিখ ১৩ সেপ্টেম্বর ২০১৯।
**আওস ইবন সাসায়া আল আনসারী** (আরবি: أوس بن سسايا) মুহাম্মাদের একজন আনসার সাহাবা ছিলেন। যিনি উহুদের যুদ্ধে অংশগ্রহণ করেছিলেন এবং লোহা সেতুর যুদ্ধে মৃত্যুবরণ করেছেন।

পরিচয়
------

আওস ইবনে সাসায়া মদিনার খাযরাজ বংশের শাখা নাজ্জার গোত্রে জন্মগ্রহণ করেছিলেনন। তার পিতার নাম সাসায়া**।**

### পরিবার

আওস ইবনে সাসায়ার স্ত্রীর নাম ছিল সাবিতা বিনতে সালিত ইবনে কায়স**;** তিনিও ইসলাম গ্রহণ করেছিলেনন এবং মুহাম্মাদের নিকট বায়'আত গ্রহণ করেছিলেন। এই দম্পতির গর্ভে যারা জন্মগ্রহণ করেছেন, তারা হলেন: আবদুর রহমান ইবনে আওস, সালিমা বিনতে আওস ও মায়মুনা বিনতে আওস।

যুদ্ধে অংশগ্রহণ
---------------

আওস ইবনে সাসায়া উহুদের যুদ্ধে ও তার পরবর্তী সকল যুদ্ধে অংশগ্রহণ করেন এবং লোহা সেতুর যুদ্ধ ( يومول جسار )-এ মৃত্যুবরণ করেছেন।

### লোহা সেতুর যুদ্ধ

খলিফা উমরের সময় ১৩ হিজরির শাবান মাসে (৬৩৪ খ্রিষ্টাব্দে) আবু উবায়দা ইবনে জাররাহের নেতৃত্বে ফুরাত নদীর সেতুর উপরে পারস্যদের বিরুদ্ধে এক যুদ্ধ সংঘটিত হয়। আরব ঐতিহাসিকদের নিকট এই যুদ্ধই ইয়াওমুল জাসর বা লোহা সেতুর যুদ্ধ নামে পরিচিত।

তথ্যসূত্র
---------

1. ↑  *ইসলামী বিশ্বকোষ ১ম খণ্ড- ১০৮*।
2. ↑  *ইবনুল আছির, উসুদুল গাবা, ৩খণ্ড- ৮৫*।
3. ↑  *ইবনে হাজার আল-আসকালানী, আল-ইসাবা, ২খণ্ড- ৩২৬*।
4. ↑  *ইবনে সা'দ, তাবাকাত, ৮খণ্ড- ৪২৩*।
5. ↑  *(তাবাকাত, ৮খণ্ড- ৪২৩)*।
6. ↑  *হাফিজ ইব‌ন কাছির, আল-বিদায়া ওয়ান‌-নিহায়া, ৭খণ্ড- ২৭, ২৮*।
7. ↑  *হাফিজ ইব‌ন কাছির, আল-বিদায়া ওয়ান‌-নিহায়া, ৭খণ্ড- ২৯*।
8. ↑  *(দাইরা- মা'আরিফ-ই ইসলামিয়া, ৭খণ্ড- ২৪৯)*।
9. ↑  *আয-যাহাবী, তাজুরীদু আসমাইস সাহাবা, ১খণ্ড- ৩১৮*।
বড়পালনি মুরুগন মন্দির
**বড়পালনি** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এই লোকালয়টি তামিল ফিল্ম আন্ডাস্ট্রির ফিল্ম স্টুডিও ও বড়পালনি আণ্ডবর মন্দিরের জন্য পরিচিত৷ চেন্নাইয়ের পশ্চিম দিকে অবস্থিত বড়পালনি আর্কট রোডের ওপর অবস্থিত একটি গূরুত্বপূর্ণ বাস টার্মিনাস৷ এটি চেন্নাইয়ের অন্যতম ব্যস্ততম ও ঘনবসতিপূর্ণ অঞ্চল৷ ২০০৯ খ্রিস্টাব্দে এসআরএম বিশ্ববিদ্যালয় বড়পালনিতে তাদের একটি ক্যাম্পাস গঠন করেন৷ এখানে রয়েছে চেন্নাই মেট্রোর সবুজ লাইনের বড়পালনি মেট্রো স্টেশন৷

বড়পালনি আবাসিক অঞ্চল

শপিং মল
-------

দ্য ফোরাম বিজয় মল, আর্কট রোডের ওপর অবস্থিত এই লোকালয়ে সর্ববৃহৎ শপিং মল৷ ১৪,৭২,০০০ বর্গফুট ক্ষেত্রফলের ওপর নির্মিতএই মলে রয়েছে ৬ তল বিপণন ক্ষেত্র ও ১৩ টি ভাগে তৈরি পার্কিং অঞ্চল৷

দ্য ফোরাম বিজয় মল
দ্য ফোরাম বিজয় মলের ভেতরের দৃশ্য

ফিল্ম ইন্ডাস্ট্রি
-----------------

কোটমবক্কমের মতো বড়পালনিও ফিল্ম স্টুডিও ও সিনে পরিকাঠামোতে উন্নত৷ লোকালয়ে রয়েছে বিজয় বাহিনী স্টুডিও, বিক্রম স্টুডিও, এছাড়াও নিকটবর্তী শালিগ্রামমেও রয়েছে কিছু স্টুডিও৷ কিছু খ্যাতনামা অভিনেতা-অভিনেত্রী এখানে বসবাস করতেন৷

বড়পালনি জংশন

সংবাদ পত্র
----------

* আর্কট রোড টক
* বড়পালনি টক
* বড়পালনি জব্‌স

তথ্যসূত্র
---------

1. ↑
2. ↑  "সংরক্ষণাগারভুক্ত অনুলিপি"। ২৫ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১০ মার্চ ২০২১।
3. ↑  "সংরক্ষণাগারভুক্ত অনুলিপি"। ২৪ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১০ মার্চ ২০২১।
**গিলগিট নদী** পাকিস্তান-এর পাক অধিকৃত কাশ্মির এর গিলগিট-বালটিস্তান প্রদেশের শিনদুর হ্রদ থেকে উৎপন্ন হয়েছে। এর পর নদীটি পার্বত্য পথ অতিক্রম করে গিলগিট শহরে পাশ দিয়ে বাহিত হয়ে সিন্ধু নদ-এ মিলিত হয়েছে। নদীটির মোট দৈর্ঘ্য ২৪০ কিলোমিটার (১৫০ মা)।এই নদীটির প্রবাহের সমগ্র অংশই পার্বত্য অঞ্চলে ফলে নদীটি খুবই খরস্রতা।নদীটি সিন্ধু নদএর অন্যতম উপনদী।এই নদী গিলগিট শহরে জলের জোগান দেয়।এই নদীর তীরে অবস্থিত গিলগিট শহরের নাম এই নদী থেকেই নেওয়া হয়েছে।এই নদীটি শীতকালে জমে বরফে ঢেকে যায়।এই সময় নদী পথে চিত্রল ও গিলগিট যুক্ত থাকে।

প্রবাহ পথ
---------

**গিলগিট নদী**টি শানদুর হ্রদ থেকে উৎপন্ন হয়েছে।এইনদী উৎস স্থল থেকে প্রথমে পশ্চিমে প্রবাহিত হয়েছে এর পর এটি দক্ষিণ পশ্চিমে প্রবাহিত হয়েছে।নদীটি হিন্দুকুশ পর্বত,কারাকোরাম পর্বত এর হিমবাহের জলে পুষ্ট।নদিটি উৎপন্ন হয়ে গভীর উপত্যকা ও গিরিখাদ এর মধ্য দিয়ে বাহিত হয়েছে।এই নদীটি গিলগিট শহরে পৌঁছনর আগে হুনজা নদীর সঙ্গে মিলিত হয়েছে।এর পর নদীটি গিলগিট শহর অতিক্রম করে সিন্ধু নদ-এ মিলিত হয়েছে গিলগিত শহরের কাছেই বুনজি নামক স্থানে।নদীটি সিন্ধু নদের অন্যতম উপনদী ও জলের উৎস।এর প্রবাহ পথে বহু ছোটো ছোট পাহিড়ী নদী ও পাহাড়ী ঝরণা যুক্ত হয়েছে।এই গুলিই নদীটির জলের প্রধান উৎস।এই অঞ্চলে নদীটি এক বিশাল জলের সঞ্চয় ও নদী ব্যবস্থা গড়ে তুলেছে।

ব্রিজ বা সেতু
-------------

গিলগিট নদীর উপর একটি সেতু
গিলগিট নদীটি খুবই খরস্রতা ও গভীর উপত্যকা বিশিষ্ট হওয়ায় নদীর দুই পারের সঙ্গে যোগাযোগ খুবই দুর্বল।নদীর দুই পাড়ের মধ্যে যোগাযোগ বাড়ানোর জন্য গিলগিত-বালতিস্তান প্রদেশের প্রশাসন জুটিয়ালে একটি সেতু নির্মাণের পরিকল্পনা নেয়।এর পর এর নির্মাণ শুরু হয় এবং নির্ধারিত সময়ের মধ্যে নির্মাণ কাজ শেষ হয়।এই সেতুটি আরসিসি ব্রিজ নামে পরিচিত।সেতুটি উদ্ভোদন করেন গিলগিত-বালতিস্তান এর মুখ্যমুন্ত্রী হাফেজুর রহমান।এই সেতু নদীর দুই পাড়ে অবস্থিত জুটিয়াল অঞ্চল ও কারাকোরাম বিশ্ববিদ্যালয়কে যুক্ত করেছে।এটি এই অঞ্চলের মানুষের মধ্যে যোগাযোগ বৃদ্ধি করেছে।

পোল অনুষ্ঠান
------------

এই নদীর উৎস শানদুর হ্রদ গিলগিট ও চিত্রলকে যুক্ত করেছে।এই হ্রদে শীতের সময় জল জমে বরফের আস্তরন পরে।এই বরফের উপর দিয়ে গিলগিট ও চিত্রলএর মধ্যে যোগাযোগ রক্ষা হয়।শীতকালে চিত্রল ও গিলগিট এর মধ্যে প্রতি বছর পোল খেলা অনুষ্ঠিত হয়। এই পোলো খেলা এখানকার মানুষের কাছে এক ঐতিহ্যে পরিনত হয়েছে।এই হ্রদটি ১২০০০ ফুট বা ৩,৭০০ মিটার উচু।

তথ্যসূত্র
---------

1. ↑  Handy, Norman,। *K2, the Savage Mountain : travels in Northern Pakistan*। [Place of publication not identified]। আইএসবিএন 978-3-99048-717-4। ওসিএলসি 985116029। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
2. ↑  *History of civilizations of Central Asia.*। Dani, Ahmad Hasan. Masson, V. M. (Vadim Mikhaĭlovich), 1929-, Harmatta, J. (János), 1917-2004. Puri, Baij Nath. Etemadi, G. F. Litvinskiĭ, B. A. (Boris Anatolʹevich), Zhang, Guangda, 1931-, Samghabadi, R. Shabani.। Paris: Unesco। ১৯৯২–২০০৫। আইএসবিএন 92-3-102719-0। ওসিএলসি 28186754। উদ্ধৃতি শৈলী রক্ষণাবেক্ষণ: তারিখ বিন্যাস (link)
3. ↑  "Infrstructure:Bridge over Gilgit River opens"। *The Express Tribune*। সংগ্রহের তারিখ ০৩-১১-২০১৬।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
4. ↑  "Gilgit River।Pakistan360degrees"। [*স্থায়ীভাবে অকার্যকর সংযোগ*]
গ্লোরি ১৯৮৯ চলচ্চিত্র পোস্টার
***গ্লোরি*** (ইংরেজি ভাষায় Glory) মার্কিন গৃহযুদ্ধের সময় *৫৪তম ম্যাসাচুসেট্‌স ভলান্টিয়ার রেজিমেন্ট*-এর ইতিহাস নিয়ে নির্মীত মার্কিন চলচ্চিত্র। ১৯৮৯ সালে মুক্তিপ্রাপ্ত এই ছবি পরিচালনা করেছেন এডওয়ার্ড জুইক, আর প্রধান চরিত্রে অভিনয় করেছেন ডেনজেল ওয়াশিংটন। উল্লেখ্য, ৫৪তম রেজিমন্টই যুক্তরাষ্ট্রের প্রথম ইউনিট যা সম্পূর্ণ আফ্রিকান-মার্কিনদের নিয়ে গঠিত হয়েছিল। ডেনজেল ওয়াশিংটন এই সিনেমায় অভিনয়ের জন্য *সেরা পার্শ্ব অভিনেতা* হিসেবে একাডেমি পুরস্কার লাভ করেন।

অভিনয়ে
-------

* ম্যাথিউ ব্রডরিক - *কর্নেল রবার্ট গুল্ড শ*
* ডেনজেল ওয়াশিংটন - *প্রাইভেট সাইলাস ট্রিপ*
* মরগান ফ্রিম্যান - *সার্জেন্ট মেজর জন রলিংস*
* ক্যারি এলওয়েস - *মেজর ক্যাবট ফোর্ব্‌স*

প্রতিক্রিয়া
------------

রিভিউ সংগ্রাহক ওয়েবসাইট রটেন টম্যাটোস-এ এই সিনেমার রেটিং ৯০%। অর্থাৎ শকতরা ৯০ ভাগ সমালোচক এর প্রশংসা করেছেন।

প্রাপ্ত পুরস্কার
----------------

* একাডেমি পুরস্কার
	+ সেরা পার্শ্ব অভিনেতা - ডেনজেল ওয়াশিংটন
	+ সেরা চিত্রগ্রহণ - ফ্রেডি ফ্রান্সিস
	+ সেরা শব্দ সমন্বয় - ডোনাল্ড ও মিচেল, গ্রেগ সি রুডল্‌ফ, এলিয়ট টাইসন, রাসেল উইলিয়াম্‌স ২
* একাডেমি পুরস্কার মনোনয়ন
	+ সেরা শিল্প নির্দেশনা - নরমান গারউড ও গ্যারেট লুইস
	+ সেরা সম্পাদনা - স্টিভেন রোজেনব্লুম

বহিঃসংযোগ
---------

* রটেন টম্যাটোসে *Glory* (ইংরেজি)
* ইন্টারনেট মুভি ডেটাবেজে *গ্লোরি*  উইকিউপাত্তে এটি সম্পাদনা করুন (ইংরেজি)
* Analysis of the character Trip in *Glory*
* Text, Audio, Video of 4 Speeches from the Film
বড়নাল মু‌ক্তি‌যোদ্ধা উচ্চ বিদ‌্যালয় (Bornal Muktijoddha High School) বিদ্যালয়টির ইআইআইএন হলো: ১০৬৮২৮। ০১ জানুয়া‌রি ১৯৯৬ খ্রিস্টা‌ব্দে খাগড়াছ‌ড়ির মা‌টিরাঙ্গ‌া উপ‌জেলার ০৩ নং বড়নাল ইউ‌নি‌য়‌নে বিদ‌্যালয় প্রতি‌ষ্ঠিত হয়। 

০১ জানুয়া‌রি ২০২১ খ্রিস্টা‌ব্দে বিদ‌্যালয়‌টি বিজ্ঞান,ব‌্যবসায় শিক্ষা ও মান‌বিক বিভা‌গে চট্টগ্রাম শিক্ষা বোর্ড হ‌তে মাধ‌্যমিক পর্যা‌য়ে পাঠদান এবং নিম্ন মাধ‌্যমিক পর্যা‌য়ে একা‌ডে‌মিক স্বীকৃ‌তি লাভ ক‌রে। বিদ‌্যাল‌য়ের বর্তমান প্রধান শিক্ষক হ‌লেন জনাব মোহাম্মদ ওমর ফারুক। তাঁর সম‌য়ে অত্র বিদ‌্যালয়‌টি পুর্নাঙ্গ উচ্চ বিদ‌্যাল‌য়ের মর্যাদা অর্জন ক‌রে।

ইতিহাস
------

বিদ‌্যালয়‌টির প্রতিষ্ঠাতা করেন বীর মু‌ক্তি‌যোদ্ধা আব্দুস ছোবাহান সহ এলাকার গণ্যমান্য ব্যক্তিবর্গ এবং বিদ‌্যাল‌য়ের সমস্ত জ‌মির দাতা হ‌লেন অবসরপ্রাপ্ত সরকা‌রি প্রাথ‌মিক বিদ‌্যাল‌য়ের শিক্ষক তী‌রেন্দ্র লাল চাকমা। মাধ‌্যমিক ও উচ্চ মাধ‌্যমিক শিক্ষা বোর্ড,চট্টগ্রাম হ‌তে ০১ জানুয়া‌রি ২০০৫ খ্রিস্টা‌ব্দে ‌বিদ‌্যালয়‌টি নিম্ন মাধ‌্যমিক পর্যা‌য়ে পাঠদান অনুম‌তি লাভ ক‌রে। অ‌তি সম্প্রতি ০১ জানুয়া‌রি ২০২১ খ্রিস্টা‌ব্দে একই বোর্ড হ‌তে স্কুল‌টি নিম্ন মাধ‌্যমিক পর্যা‌য়ে একা‌ডে‌মিক স্বীকৃ‌তি লাভ ক‌রে এবং মান‌বিক, বিজ্ঞান ও বা‌ণিজ‌্য বিভাগসহ মাধ‌্যমিক পর্যা‌য়ে পাঠদান অনু‌মিত লাভ ক‌রে।
নোট: বিদ্যালয়টি প্রতিষ্ঠার পর হতে বেশ কয়েকজন বিদ্যালয়ের সভাপতির দায়িত্ব পালন করেন। তবে অত্র বিদ্যালয়ের সবচেয়ে সফল সভাপতি ছিলেন জনাব মো: আবুল বসর। বলা যায় বড়নাল মুক্তিযোদ্ধা উচ্চ বিদ্যালয়ের ত্রাণকর্তা হিসেবে আবির্ভূত হন জনাব মো: আবুল বসর। তাঁর মেয়াদেই বিদ্যালয়টি একটি পূর্ণাঙ্গ উচ্চ বিদ্যালয়ে উন্নিত হয়। তাঁর সময়ে বিদ্যালয়টি নিম্ন মাধ্যমিক পর্যায়ে স্বীকৃতি লাভ করে ,মাধ্যমিক পর্যায়ে পাঠদানের অনুমতি লাভ করে এবং তাঁর সময়েই বিদ্যালয়টি এমপিও প্রাপ্তির জন্য আবেদন করে। এজন্য তাঁর সময়কে বিদ্যালয়টির ২৬ বছরের ইতিহাসে স্বর্ণযুগ বলা হয়। তাঁর সময়কাল ছিলো মার্চ ২০২১- অক্টোবর ২০২২ খ্রিস্টাব্দ পর্যন্ত।

তথ্যসূত্র
---------

1. ↑  "মাটিরাঙ্গা উপজেলার মাধ্যমিক বিদ্যালয়"। *বাংলাদেশ জাতীয় তথ্য বাতায়ন*। ২৩ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০২০।
***খোয়াইশ*** (হিন্দি: ख्वाहिश, অনুবাদ 'কামনা') হচ্ছে ২০০৩ সালে মুক্তিপ্রাপ্ত একটি হিন্দি রোমান্টিক চলচ্চিত্র। গোবিন্দ মেননের রচনা এবং পরিচালনায় চলচ্চিত্রটিতে মল্লিকা শেরওয়াত এবং হিমাংশু মল্লিক মুখ্য ভূমিকায় অভিনয় করেছিলেন। চলচ্চিত্রটির প্রযোজক ছিলেন বিবেক নায়েক এবং সঙ্গীত পরিচালনা করেছিলেন মিলিন্দ চিত্রগুপ্ত এবং ডি ইম্মান।

এই চলচ্চিত্রটির মূল কাহিনি গরীব মানুষের মেয়ের বড় লোকের ছেলের সঙ্গে প্রেম কিন্তু মেয়েটি পরে দূরারোগ্য ব্যাধিতে আক্রান্ত হয়ে মারা যায়। নায়কের বাবার চরিত্রে খ্যাতিমান টেলিভিশন অভিনেতা শিবাজি সত্যম অভিনয় করেছিলেন। এই চলচ্চিত্রটি ছিলো *লাভ স্টোরি (১৯৭০-এর চলচ্চিত্র)* এর পুনঃনির্মাণ।

অভিনয়ে
-------

* মল্লিকা শেরওয়াত - লেখা খোরজুভেকার
* হিমাংশু মল্লিক - অমর রানাওয়াত
* শিবাজী সত্যম - অমরের বাবা

তথ্যসূত্র
---------

1. ↑  "Mallika Sherawat's condom scene sparked controversy"। *orissapost.com*। ২৯ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০২০।
2. ↑  "A Look at Mallika Sherawat's Career"। *masala.com*।

বহিঃসংযোগ
---------

* ইন্টারনেট মুভি ডেটাবেজে *খোয়াইশ*  (ইংরেজি)
**কৃষি তথ্য সার্ভিস** সরকারি একটি কৃষি বিষয়ক সেবা। এটি বাংলাদেশের কৃষি মন্ত্রণালয়ের অধীনস্থ একটি সেবা সংস্থা ও বহু মাধ্যমভিত্তিক উন্নয়ন যোগাযোগ বিভাগ। এটি পাকিস্তান সরকার কর্তৃক ১৯৬১ সালে প্রতিষ্ঠিত হয়। কৃষি তথ্য সার্ভিস এর প্রধান কার্যালয় ঢাকা জেলার খামারবাড়িতে অবস্থিত। ১৯৮৫ সালে কৃষি তথ্য সার্ভিসের দফতর সমূহে পরিবর্তন এনে এটিকে দুইভাগ করে এর এক-তৃতীয়াংশ কর্মকর্তা-কর্মচারী ও সরঞ্জাম পশুসম্পদ ও মৎস্য মন্ত্রণালয়ে স্থানান্তরিত করা হয়। বর্তমানে এটি দেশের সরকারি-বেসরকারি ১৫টি সংস্থাকে সেবা প্রদান করে।

লক্ষ্য ও উদ্দেশ্য
-----------------

* গ্রামীণ জনগোষ্ঠীকে আধুনিক উন্নত চাষাবাদ সম্পর্কে দক্ষ করে তুলতে প্রয়োজনীয় তথ্য ও যোগাযোগ সরবরাহ করা৷ আনুসঙ্গিক প্রশিক্ষণ প্রদান করা৷ লাগসই প্রযুক্তি ও উন্নত কৃষি কৌশল সম্পর্কিত বইপুস্তক প্রকাশনা করা।
* কৃষি সম্পর্কিত পত্রিকা ও পোস্টার প্রকাশ করে।
* কৃষকের কাছে তথ্য পৌঁছানোর উপযুক্ত ও কার্যকর যোগাযোগ মাধ্যম হিসেবে কাজ করা।
* মাঠ কর্মীদের প্রশিক্ষণ প্রকাশিত তথ্যাদি প্রচারের ব্যবস্থা করা।
* স্থানীয় পর্যায়ে গ্রামীণ জনগোষ্ঠীদের চাষী ক্লাব, জেলে ক্লাব ইত্যাদি প্রতিষ্ঠান গড়ে তোলার জন্য উৎসাহিত করা।

গঠন
---

২০১৯ সাল পর্যন্ত বাংলাদেশের কৃষি তথ্য সার্ভিসের ১০টি আঞ্চলিক কার্যালয় রয়েছে। এসব খুলনা, চট্টগ্রাম, সিলেট, ময়মনসিংহ, রংপুর, রাজশাহী, কুমিল্লা ও পাবনায় অবস্থিত। প্রতিষ্ঠানটিতে ১৬ জন কর্মকর্তাসহ মোট ১৮৯ জন কর্মচারী কাজ করে। একজন পরিচালকের অধীনে কৃষি তথ্য সার্ভিসের প্রশাসনিক, অর্থনৈতিক সহ সকল সার্বিক কার্যক্রম পরিচালিত হয়। একজন প্রধান তথ্য কর্মকর্তা, একজন উপ-পরিচালক (গণসংযোগ) এবং কয়েকজন বিশেষজ্ঞের সমন্বয়ে গঠিত একটি কমিটি বিভাগের ব্যবস্থাপনা ও পরিকল্পনার দায়িত্ব পালনে পরিচালককে সহায়তা করে। বিভাগের বিভিন্ন শাখা পরিচালনার জন্যে একজন করে প্রেস ম্যানেজার, সম্পাদক, অডিও ভিজ্যুয়াল আর্টিস্ট, প্রশিক্ষণ ও প্রয়োগ অফিসার এবং ফিল্ম প্রোডাকশন অফিসার দায়িত্বে নিয়োজিত থাকেন৷

কার্যক্রম
---------

কৃষি তথ্য সার্ভিস কৃষকের কাছে চাষাবাদের প্রয়োজনীয় তথ্য পৌঁছে দেয়। বিভিন্ন মাধ্যমে তথ্য সম্প্রসারণ কর্মীদের দ্বারা কৃষকের কাছে পৌঁছে দেয়া হয়। কৃষকদের জন্যে মাসিক পত্রিকা **কৃষি কথা** প্রকাশ করে৷ কৃষি তথ্য সার্ভিসের বাংলাদেশ টেলিভিশনে প্রচারিত মাটি ও মানুষ একটি জনপ্রিয় অনুষ্ঠান। বাংলাদেশ বেতারে *সোনালী ফসল*, *দেশ আমার মাটি আমার* নিয়মিত প্রচার করে কৃষি তথ্য সার্ভিস।

তথ্যসূত্র
---------

1. 1 2 3  "কৃষি তথ্য সার্ভিস"। বাংলাপিডিয়া। সংগ্রহের তারিখ ১৯ ডিসেম্বর ২০১৯।
2. ↑  "কৃষি তথ্য সার্ভিসের আঞ্চলিক কার্যালয়সমূহ"। *বাংলাদেশ জাতীয় তথ্য বাতায়ন*। বাংলাদেশ সরকার। সংগ্রহের তারিখ ১৯ ডিসেম্বর ২০১৯।
3. ↑  BanglaNews24.com। "কৃষি তথ্য সার্ভিসে চাকরি"। *banglanews24.com* (ইংরেজি ভাষায়)। সংগ্রহের তারিখ ২০১৯-১২-১৯।

বহিঃসংযোগ
---------

* দাফতরিক ওয়েবসাইট
**পূর্ণদাস বাউল** (জন্মঃ ১৮ই মার্চ, ১৯৩৩) একজন আন্তর্জাতিক খ্যাতি সম্পন্ন ভারতীয় বাঙালি বাউল গান শিল্পী।

প্রথম জীবন
----------

পূর্ণদাস বাউল ১৯৩৩ খ্রিষ্টাব্দের ১৮ই মার্চ ব্রিটিশ ভারতের বেঙ্গল প্রেসিডেন্সির অন্তর্গত রামপুরহাটের সন্নিকটে একচক্কা গ্রামে জন্মগ্রহণ করেন। তার পিতার নাম নবনীদাস বাউল। ছোটবেলা থেকেই পূর্ণদাস পিতার সাথে বাংলার বিভিন্ন স্থানে যাত্রা করেন। ১৯৩৯ খ্রিষ্টাব্দে মন্বন্তরের সময় দারিদ্র্যপীড়িত পরিবারকে আহার জোগাড় করতে তিনি রেলস্টেশন ও প্ল্যাটফর্মে গান গেয়ে রোজগার করেন। এই সময় সীতারাম ওঙ্কারণাথ নামে এক সাধকের প্রেরণায় পূর্ণদাস বাংলার বাইরেও বাউল গান গাইতে বের হন। তিনি মাত্র নয় বছর বয়েসে বাউল গান গেয়ে জয়পুরে এক প্রতিযোগিতায় স্বর্ণপদক জয় করেন। কৈশোরে তিনি কলকাতা শহরে রংমহল থিয়েটার এবং বঙ্গসংস্কৃতির মেলায় গান গেয়েছিলেন। পিতার সঙ্গে যুগ্মভাবে নির্মিত তার গানের রেকর্ডিং এই সময় প্রচণ্ড জনপ্রিয় হয়।

পরবর্তী জীবন
------------

১৯৬০ সালে পূর্ণদাস মার্কিন যুক্তরাষ্ট্রের সান ফ্রান্সিস্কো শহরের এক গানের অনুষ্ঠানে বব ডিলানের পূর্বতন ম্যানেজার অ্যালবার্ট গ্রসম্যান কর্তৃক নিমন্ত্রিত হন। তার পর তিনি আমেরিকার বিভিন্ন জায়গায় ভ্রমণ করে বিভিন্ন সঙ্গীত অনুষ্ঠানে যোগ দেন। এরপর তিনি বব ডিলানের বাসস্থান বিয়ার্সভিলায় পরিভ্রমণ করেন, যেখানে ডিলানের সঙ্গে পূর্ণদাসের বেশ কিছু গান রেকর্ড করা হয়। পরে ফ্রান্সর নাইস শহরে মাইক জ্যাগারের ম্যানেজার পূর্ণদাসকে *রোলিং স্টোন* স্টুডিওতে গান রেকর্ডিং করার নিমন্ত্রণ করেন। পূর্ণদাস পরবর্তী বছরগুলিতে পৃথিবীর বহু দেশে বাউল গান গেয়ে ঘুরে বেরিয়েছেন। স্যান ডিয়েগো শহরে তিনি বাউল গানের একটি শিক্ষাপ্রতিষ্ঠান চালু করেন।

চলচ্চিত্র
---------

| নাম | সাল | ভূমিকা |
| --- | --- | --- |
| নায়িকা সংবাদ | ১৯৬৭ | অভিনয়, গায়ক |
| আরোহণ | ১৯৮৩ | সুরকার |

পুরস্কার ও সম্মাননা
-------------------

২০১৩ সালে কলা বিভাগে বিশেষ অবদানের জন্য পশ্চিম বঙ্গ রাজ্যের সুপারিশে পদ্মশ্রী পুরস্কারে সম্মানিত করা হয়।

তথ্যসূত্র
---------

1. ↑  "Padma Awards Announced" (সংবাদ বিজ্ঞপ্তি)। Ministry of Home Affairs। ২৫ জানুয়ারি ২০১৩। সংগ্রহের তারিখ ২৭ জানুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Hunt, Ken। "Purna Chandra Das Baul"। AllMusic। সংগ্রহের তারিখ ১৫ অক্টোবর ২০১১।
3. 1 2  "Interview with Purna Das Baul"। Beatofindia.com। সংগ্রহের তারিখ ১৫ অক্টোবর ২০১১।
**কৃষক সেতু** ভারতের পশ্চিমবঙ্গ রাজ্যে দামোদর নদের ওপর অবস্থিত একটি সেতু। এর মাধ্যমে দামোদর নদের উত্তর তীরের বর্ধমান শহরের সঙ্গে দামোদর নদের দক্ষিণ তীরের গ্রামীণ এলাকার মধ্যে যোগাযোগ রক্ষিত হচ্ছে। সেতুটি সব রকম যানবাহনের ক্ষেত্রেই টোল মুক্ত সেতু হিসেবে ব্যবহৃত হয়। এর মোট দৈর্ঘ্য ৫০০ মিটারের কিছু বেশি। এটি পশ্চিমবঙ্গের দীর্ঘতম সেতুগুলির মধ্যে একটি। ১৯৭৭ খ্রিষ্টাব্দে সেতুটির উদ্বোধন করা হয়। পূর্ত দফতরের অধীনে সরকারি উদ্যোগে এই সেতুটি নির্মিত হয়েছিল।

ইতিহাস
------

সেতুটি বর্ধমানের দক্ষিণ দামোদর এলাকায় বাসিন্দাদের দাবি মেনে ১৯৭৫ সালে তৈরি করা হয়। শিলান্যাস করেছিলেন তৎকালীন পূর্তমন্ত্রী ভোলানাথ সেন। ১৯৭৭ সালে ক্ষমতায় আসার পরে বামফ্রন্ট সরকার ওই সেতু মানুষ ও যানবাহন চলাচলের জন্য খুলেদেয়।

সংস্কার
-------

১৯৭৭ সালে চালু হওয়া সেতুটি সংস্কারের অভাবে জীর্ণ হয়ে পরে। সেতুটির বেহাল দশা নিয়ে বহু বার অভিযোগ জানায় স্থানীয় বাসিন্দার। রাজ্যের পূর্তমন্ত্রী শংকর চক্রবর্তী ২০১৪ সালের ১ সেপ্টেম্বর কৃষক সেতু পরিদর্শন করেন। তিনি পরিদর্শন শেষে জেলা পূর্ত দফতরকে সেতুর ভাঙা অংশ দ্রুত সারাই করার নির্দেশ দেন।

তথ্যসূত্র
---------

1. 1 2 3  "অবশেষে কৃষক সেতু সংস্কারের নির্দেশ মন্ত্রীর"। www.anandabazar.com। আনন্দবাজার পত্রিকা। ২ সেপ্টেম্বর ২০১৪। সংগ্রহের তারিখ ৬ জানুয়ারি ২০২১।
2. ↑  "ঝুঁকির যাতায়াত বর্ধমানের 'লাইফলাইনে'"। www.eisamay.indiatimes.com। এই সময়। ২৭ নভেম্বর ২০১৮। সংগ্রহের তারিখ ৬ জানুয়ারি ২০২১।

বহিঃসংযোগ
---------
অভ্যন্তর
**হায়দার পাশা মসজিদ** (গ্রিক: Χαϊντάρ-πασά τζαμί *Chaintár-pasa Tzamí*, তুর্কি: *Haydarpaşa Camii*), পূর্বে **সেন্ট ক্যাথেরিনের চার্চ** হচ্ছে সাইপ্রাসের উত্তর নিকোসিয়ায় অবস্থিত একটি মসজিদ‌। আয়া সোফিয়া এর পরে এটি নিকোসিয়ার সবচেয়ে গুরুত্বপূর্ণ ভবন, কারণ পূর্বে নিকোসিয়ার ফরাসি(ল্যাটিন) ক্যাথলিক গির্জা ছিলো।এটিকে হ্যারি চার্লস লুক ঐ দ্বীপের ভবনগুলোর অন্যতম সেরা ভবন হিসাবে বর্ণনা করেছেন।

ভবনটি ১৪ শতকে নির্মিত হয় তৎকালীন ফরাসি উপনিবেশ সাইপ্রাস রাজ্যে এবং তখন এটি সেন্ট ক্যাথেরিনের গির্জা হিসেবে প্রতিষ্ঠিত হয় ‌।১৫৭০ সালে অটোমানদের দ্বারা নিকোসিয়া জয়ের পর এটি একটি মসজিদে রূপান্তরিত হয়। এটিকে ঐতিহাসিকভাবে "আগালার কামিসি" নামেও ডাকা হত যার অর্থ "প্রভুর মসজিদ" কারণ এটি তুর্কি স্থানীয় অভিজাতরা ঘন ঘন যাতায়াত করতো যারা এর আশেপাশে বসবাস করত।এটি কির্লিজাদ সড়কে অবস্থিত।

ভবনের ডানদিকে সেই জায়গা যাকে সেন্ট ক্যাথরিন বলা হয় সেখানে ১৯ শতকেও দেখা গেছে গ্রীক সাইপ্রিয়টরা প্রায়ই এসে তাদের তেলের বাতি জালিয়েছে। সামনের দরজাটি একটি সূক্ষ্ম গথিক শৈলীতে যার খিলানযুক্ত কার্নিসটি পপি-মাথায় শেষ হয়। এটির উপরে একটি ক্যাথরিন চাকাও রয়েছে। ডানদিকে একটি মিনার রয়েছে যা আয়া সোফিয়ার পরে পুরানো শহরের সবচেয়ে উঁচু মিনার। দুটি মজবুত দরজা আছে। পশ্চিম দরজায় একটি মার্বেল কারুকাজ আছে যেখানে দুটি ড্রাগনের মাঝে তিনটি গোলাপ খচিত। দক্ষিণ দিকে আরেকটি মজবুত দরজা আছে।

বাম দিকে আছে মসজিদ সংলগ্ন একটি অর্ধ ধ্বংসপ্রাপ্ত ভবন যার মধ্যে শুধুমাত্র কয়েকটি গথিক খিলান অবশিষ্ট আছে। ডানদিকে লতাপাতার কারুকার্য খচিত একটি দরজা রয়েছে। তিনটি গথিক জানালা যার মধ্যে দুটি সরু স্তম্ভ দ্বারা বিভক্ত আলম্ব ও শীর্ষ মর্কট আকৃতির। মসজিদের বাম দিকে একই ধরনের গুচ্ছ বর্গাকার বুরুজ রয়েছে।

অভ্যন্তরীণ চুনকাম অনেকটা ঝরে পড়েছিল যা ২০ শতকে তুলে ফেলে রং করার হয়‌। দুটি গথিক খিলান মূল খিলানটিকে সমর্থন করে যার। এপস ছয় পাঁজরে একটি গুচ্ছ কলামের উপর খিলানের মধ্যপ্রস্তর থেকে উৎস পর্যন্ত।এপস-এর উত্তরে একটি স্যাক্রিস্টি রয়েছে যার খিলানটি সূক্ষ্মভাবে খোদাই করা ।এই মসজিদের ডানদিকে মিহরাব ও মিম্বার রয়েছে।এটি এখন একটি আর্ট গ্যালারি হিসাবে ব্যবহৃত এবং পূর্বে একটি বিবাহ নিবন্ধন অফিস ছিল‌।

তথ্যসূত্র
---------

1. 1 2 3 4  "Historic Cyprus - A Guide to its Towns and Villages, Monasteries and Castles", by Rupert Gunnis (former Inspector of Antiquities in Cyprus), pub 1936, reprinted 1973 by Halkin Sesh Ltd, Nicosia. Pp 58-60
2. ↑  "Haydarpasha Mosque (St Catherine's Church)"। Cypnet। সংগ্রহের তারিখ ২১ মার্চ ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Keshishian, Kevork K.। *Nicosia: Capital of Cyprus Then and Now* (2nd সংস্করণ)। Nicosia: The Moufflon Book and Art Centre। পৃষ্ঠা 186। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Gürkan, Haşmet Muzaffer। *Dünkü ve Bugünkü Lefkoşa* (Turkish ভাষায়) (3rd সংস্করণ)। Galeri Kültür। পৃষ্ঠা 128–132। আইএসবিএন 9963660037। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)
5. 1 2 3 4  Levkosia, the capital of Cyprus" by Archduke Louis Salvator, 1881
6. ↑  Lonely Planet Cyprus, By Lonely Planet, Josephine Quintero, 2012

উইকিমিডিয়া কমন্সে **হায়দার পাশা মসজিদ** সংক্রান্ত মিডিয়া রয়েছে।
*লুমব্রিকাস টেরেস্ট্রিস*, একটি কেঁচো
*ইউপোলিমনিয়া ক্রাসকরনিসের* সাদা তাঁবু, একটি স্প্যাগেটি কীট
**কৃমি** হল বিভিন্ন দূরত্ব সম্পর্কিত দ্বিপাক্ষিক প্রাণী যাদের সাধারণত লম্বা নলাকার নলের মতো শরীর থাকে, কোন অঙ্গ থাকে না এবং চোখ থাকে না (সর্বদা নয়)।কৃমি মাইক্রোস্কোপিক থেকে ১ মিটার (৩.৩ ফু)সামুদ্রিক পলিচেট ওয়ার্ম (ব্রিস্টল ওয়ার্ম) এর দৈর্ঘ্যে  ৬.৭ মিটার (২২ ফু) , এবং ৫৮ মিটার (১৯০ ফু) জন্য সামুদ্রিক নেমার্টিয়ান কৃমির জন্য (বুটলেস ওয়ার্ম), *লাইনাস লংসিসিমাস* । বিভিন্ন ধরনের কীট অন্যান্য প্রাণীর দেহের অভ্যন্তরে বাস করে একটি ছোট ধরনের পরজীবী কুলুঙ্গি দখল করে।মুক্ত-জীবিত কীট প্রজাতি ভূমিতে বাস করে না, বরং সামুদ্রিক বা মিঠা পানির পরিবেশে বা মাটির নিচে বাস করে।জীববিজ্ঞানে, "কৃমি" বলতে বোঝায় একটি অপ্রচলিত ট্যাক্সন, *ভার্মস*, যা ক্যারোলাস লিনিয়াস এবং জিন-ব্যাপটিস্ট ল্যামার্ক দ্বারা ব্যবহৃত সমস্ত নন- আর্থোপোড অমেরুদণ্ডী প্রাণীদের জন্য, এখন প্যারাফাইলেটিক হিসাবে দেখা যায়।নামটি প্রাচীন ইংরেজি শব্দ *wyrm* থেকে এসেছে।"কৃমি" নামে পরিচিত বেশিরভাগ প্রাণীই অমেরুদণ্ডী প্রাণী, তবে শব্দটি উভচর ক্যাসিলিয়ান এবং স্লোওয়ার্ম *অ্যাঙ্গুইসের* জন্যও ব্যবহৃত হয়, একটি পাবিহীন টিকটিকি ।অমেরুদণ্ডী প্রাণীদের সাধারণত "কৃমি" বলা হয় এর মধ্যে রয়েছে অ্যানিলিড ( কেঁচো এবং সামুদ্রিক পলিচেট বা ব্রিস্টল ওয়ার্ম), নেমাটোড ( রাউন্ডওয়ার্ম ), প্লাটিহেলমিন্থেস ( ফ্ল্যাটওয়ার্ম ), সামুদ্রিক নেমারটিয়ান কৃমি (" বুটলেস ওয়ার্ম "), সামুদ্রিক চ্যাটোগনাথা (আরো পুলওয়ার্মস ) পোকার লার্ভা যেমন গ্রাবস এবং ম্যাগটস ।

কৃমিকে হেলমিন্থও বলা যেতে পারে, বিশেষ করে চিকিৎসার পরিভাষায় যখন পরজীবী কৃমি, বিশেষ করে নেমাটোডা (রাউন্ডওয়ার্ম) এবং সেস্টোডা (টেপওয়ার্ম) যা তাদের হোস্টের অন্ত্রে বাস করে।যখন একটি প্রাণী বা মানুষের "কৃমি আছে" বলা হয়, এর মানে হল যে এটি পরজীবী কৃমি দ্বারা আক্রান্ত, সাধারণত রাউন্ডওয়ার্ম বা টেপওয়ার্ম ।ফুসফুসের কীটও একটি সাধারণ পরজীবী কৃমি যা বিভিন্ন প্রাণীর প্রজাতি যেমন মাছ এবং বিড়ালের মধ্যে পাওয়া যায়।

তথ্যসূত্র
---------

1. ↑  "Cornwall – Nature – Superstar Worm"। BBC। ৭ এপ্রিল ২০০৯।
2. ↑  "Worm Digest - The Mighty Worm"। ২ অক্টোবর ২০০৫। ১৯ ফেব্রুয়ারি ২০০৯ তারিখে মূল থেকে আর্কাইভ করা।
3. ↑  Carwardine, Mark (১৯৯৫)। *The Guinness book of animal records*। Guinness Publishing। পৃষ্ঠা 232। আইএসবিএন 978-0851126586।
জম্মুর নিকটে জম্মু শ্রীনগর জাতীয় মহাসড়ক
**জম্মু শ্রীনগর জাতীয় মহাসড়ক** জাতীয় মহাসড়ক ৪৪ এর উত্তরতম অংশ (সকল জাতীয় মহাসড়ক পুনসংখ্যায়নের পূর্বের এটি জাতীয় মহাসড়ক ১এ ছিল)। এটি কাশ্মীর উপত্যকায় শ্রীনগরে শুরু হয়ে দক্ষিণ জম্মু শহরের দিকে গেছে।

কাশ্মীর উপত্যকাকে ভারতের অন্যান্য অংশের সাথে যুক্তকারী দুটি সড়কের মধ্যে এটি একটি, অন্যটি হল মুঘল সড়ক। এর যানচলাচল দুটি নিয়ন্ত্রণ কক্ষ থেকে নিয়ন্ত্রিত হয়, একটি শ্রীনগরে অপরটি জম্মু শহরে।

বৈশিষ্ট্য
---------

মহাসড়কটি শ্রীনগরের লাল চক থেকে শুরু হয়ে পুলওয়ামা জেলা, আনন্তনাগ জেলা, কুলগাম জেলা, রামবন জেলা ও উধমপুর জেলা অতিক্রম করে জম্মুতে গিয়ে শেষ হয়েছে। মহাসড়কটি কাশ্মীর উপত্যকায় ৬৮ কিলোমিটার পর্যন্ত অতিক্রম করেছে (কাজীগান্ড পর্যন্ত), এরপর কিছু ধারাবাহিক পর্বতমালা অতিক্রম করার পর জম্মু পৌছেছে। পর্বতমালাসমূহে, ভারী তুষারপাত ও ঘন ঘন ভূমিধ্বসের কারণে প্রায় সময়ই মহাসড়ক বন্ধ থাকে।

### উন্নতি

জম্মু ও কাশ্মীর সরকার মহাসড়ক বজায় রাখতে বিভিন্ন উন্নয়ন করে। যাত্রা আরামদায়ক ও সংক্ষিপ্ত করতে অনেক জায়গায় নতুন ও সোজা রোডবেড তৈরি করে। বিশেষকরে টানেলসমূহ, যেমন চেনানী নাশরি সুরঙ্গপথ ও বানিহাল কাজীগান্ড সড়ক সুরঙ্গপথ জম্মু ও শ্রীনগরের ৩০ কিলোমিটার দুরত্ব কমিয়েছে (পূর্বে ২৯৫ কিলোমিটার ছিল) এবং শীতকালীন বন্ধ কমিয়ে দিয়েছে।

বিপত্তি
-------

এ মহাসড়কেই ২০১৯ সালের ১৪ ফেব্রুয়ারি নিরাপত্তা বাহিনীর সদস্যদের বহনকারী একটি গাড়িকে ভারতের জম্মু ও কাশ্মীর রাজ্যের পুলওয়ামা জেলার লেথপোরায় (আবন্তিপোরারের কাছে) স্করপিও গাড়ি দ্বারা আত্মঘাতী বোমা হামলা করে সন্ত্রাসবাদীরা। এই হামলার ফলে ৪৮ জন সেন্ট্রাল রিজার্ভ পুলিশ ফোর্স (সিআরপিএফ) কর্মীর এবং আক্রমণকারীর মৃত্যু ঘটে। এই হামলার দায় পাকিস্তান-ভিত্তিক ইসলামী জঙ্গি গোষ্ঠী জইশ-ই-মুহাম্মদ স্বীকার করেছে।

তথ্যসূত্র
---------

1. ↑  "কাশ্মীরে হামলায় নিরাপত্তা বাহিনীর ৪০ সদস্য নিহত"। সংগ্রহের তারিখ ২০১৯-০৩-১৩।

প্রবেশদ্বার: সড়ক ভারত
**বিজয়ওয়াড়া জংশন রেলওয়ে স্টেশন** (স্টেশন কোড:-বিজেডএ) হল অন্ধ্রপ্রদেশের বিজয়ওয়াড়া অবস্থিত ভারতীয় রেলের একটি স্টেশন, যা বিজয়ওয়াড়া রেলওয়ে বিভাগের একটি 'অ-শহরতলি মান-২' (এনএসজি-২) স্টেশন হিসেবে শ্রেণীবদ্ধ। এটি হাওড়া-চেন্নাই প্রধান লাইন ও নতুন দিল্লি–চেন্নাই প্রধান লাইন এর সংযোগস্থলে অবস্থিত, এবং হাওড়া জংশন, কানপুর সেন্ট্রাল ও নতুন দিল্লির পরে দেশের চতুর্থ ব্যস্ততম রেলওয়ে স্টেশন। স্টেশনটি প্রতিদিন প্রায় ১.৪০ লক্ষ যাত্রী, ১৯০ টিরও বেশি এক্সপ্রেস ও ১৭০ টি মালবাহী ট্রেনের পরিষেবা প্রদান করে। এটি ভারতীয় রেলের অন্যতম প্রধান রেলওয়ে জংশন এবং একটি জাতীয়ভাবে গুরুত্বপূর্ণ বিরতিস্থল।

ইতিহাস
------

বিজয়ওয়াড়া শহরের জংশন রেলওয়ে স্টেশনটি ১৮৮৮ সালে নির্মিত হয়েছিল, যখন দক্ষিণ মারাঠা রেলওয়ের প্রধান পূর্বমুখী রুটটি বিজয়ওয়াড়ার মধ্য দিয়ে অগ্রসর অন্যান্য রেলপথের সাথে সংযুক্ত ছিল। ১৮৮৯ সালে, নিজামের গ্যারান্টিড স্টেট রেলওয়ে বিজয়ওয়াড়ার জন্য একটি সম্প্রসারণ রেলপথ হিসাবে সেকেন্দ্রাবাদ রেলওয়ে স্টেশন ও বিজয়ওয়াড়ার মধ্যে একটি রেলপথ নির্মাণ করে; স্টেশনটি পরবর্তীকালে বিভিন্ন দিক থেকে তিনটি রেলপথের সংযোগস্থলে পরিণত হয়।

১৮৯৯ সালের ১লা নভেম্বর বিজয়ওয়াড়া ও চেন্নাইয়ের মধ্যে ব্রড-গেজ লাইনটি নির্মিত হয়েছিল, যার ফলে চেন্নাই, মুম্বাই, হাওড়া, নয়াদিল্লি ও হায়দ্রাবাদের মধ্যে রেলযাত্রা সম্ভব হয়েছিল। পরবর্তী কয়েক দশকে বিজয়ওয়াড়া রেলওয়ে স্টেশনটি একটি জংশনে হিসাবে বিকশিত হয়েছিল, যতক্ষণ না ভারতে সমস্ত স্বাধীন রেলপথের জাতীয়করণ ঘটেছিল; জাতীয়করণের পর ১৯৫০ সালে ভারত সরকার রেলওয়ে মন্ত্রকের অধীনে ভারতীয় রেলওয়ে গঠিত হয়েছিল। বিজয়ওয়াড়া রেলওয়ে স্টেশন, বিজয়ওয়াড়া বিভাগের সদর দপ্তর হিসাবে দক্ষিণ রেলকে প্রদান করা হয়েছিল। একটি নতুন জোন হিসাবে দক্ষিণ মধ্য রেল ১৯৬৬ সালে গঠিত হয়, যার সদর দপ্তর সেকেন্দ্রাবাদ ছিল; বিজয়ওয়াড়া বিভাগ ও বিজয়ওয়াড়া জংশনকে নতুন রেলওয়ের সাথে একীভূত করা হয়েছে।

গোলকুন্ডা এক্সপ্রেসটি ১৯৬৯ সালে বিজয়ওয়াড়া ও সেকেন্দ্রাবাদের মধ্যে দেশের এক্সপ্রেস স্টিম-হালড ট্রেন হিসাবে চালু করা হয়েছিল, যার গড় গতি ৫৮ কিমি/ঘন্টা ছিল।২০১২ সালের হিসাবে, বিজয়ওয়াড়া রেলওয়ে স্টেশনটি ভারতের ব্যস্ততম রেলওয়ে স্টেশনগুলির মধ্যে একটি।

তথ্যসূত্র
---------

1. ↑  "Station Code Index" (PDF)। *Portal of Indian Railways*। পৃষ্ঠা 46। সংগ্রহের তারিখ ২৮ অক্টোবর ২০২১।
2. ↑  "Stations – Category-wise (NEW)"। *South Central Railway*। সংগ্রহের তারিখ ২৮ অক্টোবর ২০২১।
3. ↑  "Vijayawada railway station fourth cleanest in India – Times of India"। *The Times of India*। সংগ্রহের তারিখ ২৮ অক্টোবর ২০২১।
4. 1 2  "Upgraded Gunadala rail station by March"। *Deccan Chronicle*। Vijayawada। ১৯ জুন ২০১৩। ৪ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০২১।
5. ↑  "Indian Railways' Vijayawada Railway Junction set for Rs 40 crore revamp and renovation"। *The Financial Express*। ২০১৮-০৭-১৬। সংগ্রহের তারিখ ২৮ অক্টোবর ২০২১।
**বিজয় মাণিক্য** প্রাচীন লাউড় রাজ্যের শাসক জগন্নাথপুর রাজ্যের স্থপতি। যিনি খ্রিস্টীয় একাদশ শতাব্দির একজন শক্তিশালী নৃপতি হিসেবে আবির্ভুত হয়ে ছিলেন। বিজয় মাণিক্য নিজে ব্রাহ্মণ হয়েও বৌদ্ধ ধর্মকে ভালোবাসতন।

রাজ্য বিবরণ
-----------

মূল নিবন্ধসমূহ: জগন্নাথপুর উপজেলা ও ইতিহাস
বিজয় মাণিক্য খ্রিস্টীয় একাদশ শতাব্দিতে সিলেটের সর্বপ্রাচীন লাউড় রাজ্যের শাসক ছিলেন। সে সময় সিলেটের  সুনামগঞ্জ জেলার সমস্ত ভাটি অঞ্চল এবং হবিগঞ্জ জেলার বানিচং অঞ্চল তার রাজ্য সিমার অর্ন্তরভূক্ত ছিল। রাজ্যকিয় শাসন ব্যবস্থা সহজ করার উদ্দেশ্যে জগন্নাথপুর রাজ্য প্রতিষ্ঠা করেন। জগন্নাথপুর এককালে বর্তমান ভৌগোলিক সীমানার চেয়ে আরো বড় ছিল। দ্বাদশ শতাব্দি থেকে অষ্টাদশ শতাব্দি পর্যন্ত জগন্নাথপুর রাজ্য লাউড়ের শাখা-রাজ্য ছিল, এবং বংশানুক্রমে লাউড়ের নৃপতিগণ কর্তৃক শাসিত। দিল্লী সম্রাটদের রেকর্ডে জগন্নাথপুর রাজ্য লাউড়ের এজমালি সম্পদ হিসেবে বিবেচিত এবং শ্রীহট্রের ইতিহাসে বর্ণিত যে, উক্ত লাউড় রাজ্য সর্ব সময় মোগল সম্রাটদের কাছে স্বাধীন রাজ্য হিসেবে গণ্য ছিল। জগন্নাথপুরের পান্ডুয়া থেকে রাজা বিজয় মাণিক্য সেই সময় নিজ নামের সাথে দুই স্ত্রীর নাম সংযুক্ত করে ১১৯১ খ্রিষ্টাব্দে সিক্কা মুদ্রা প্রকাশ করেছিলেন। এই সিক্কা মুদ্রাই রাজা বিজয় মাণিক্যের রাজ্যের প্রমাণ, যা কুবাজপুর গ্রামের মদনমোহন চৌধুরীর পরিবারদের মাধ্যমে ঢাকায় মিউজিয়ামে সংরক্ষিত হচ্ছে।

বিজয় মাণিক্যের পরিচিতি
-----------------------

মূল নিবন্ধ: লাউড় রাজ্য
কুরুক্ষেত্রের সমরে মহাবীর অর্জুন কর্তৃক নিহত ভগদত্ত রাজার পরে তার পুত্রগণের মধ্যে ১৯ জন নৃপতি পর্যায়ক্রমে কামরূপ তথা লাউড়ে রাজত্ব করেন। ভাটেরায় প্রাপ্ত তাম্রফলকে বর্মান, ইশানদেব তাদেরই বংশধর বলে ইতিহাস রয়েছে। এই রাজাগণ চন্দ্রবংশীয় বলে খ্যাত। উক্ত ১৯ জন নৃপতির অনেকদিন পরে প্রাচীন লাউড় রাজ্যে নৃপতি বিজয়মাণিক্য আবির্ভুত হন। ১১৯১ খ্রিষ্টাব্দ সময়কালে বিজয় মাণিক্য জগন্নাথপুর রাজ্য প্রতিষ্ঠা করেন এবং ছিক্কা মুদ্রার প্রচার করেন।

তথ্যসূত্র
---------

1. ↑  Ancient India" Ramesh Chandra Majumdar, Chapter 3, p267, Motilal Banarsidass Publishers, Eighth Edition: Delhi, 1977
2. ↑  শ্রীহট্টের ইতিবৃত্ত পূর্বাংশ, দ্বিতীয় ভাগ, প্রথম খণ্ড, প্রথম অধ্যায়, অচ্যুতচরণ চৌধুরী তত্ত্বনিধি; প্রকাশক: মোস্তফা সেলিম; উৎস প্রকাশন, ২০০৪।
**হারামনি** হলো মুহম্মদ মনসুরউদ্দিনের বাংলা লোকগানের ১৩ খণ্ডের সংকলনের শিরোনাম। মনসুরউদ্দিন বাংলার বিভিন্ন অঞ্চল থেকে ৫,০০০-এরও বেশি লোকগীতি সংগ্রহ করেছিলেন। তিনি সেগুলোকে কয়েকটি খণ্ডে সংকলন করেন এবং গ্রামীণ এলাকা থেকে সংগৃহীত লোকগীতি প্রকাশের জন্য নির্ধারিত মাসিক সাহিত্য পত্রিকা *প্রবাসীর* একটি নিয়মিত বিভাগের নামানুসারে সেগুলোর শিরোনাম করেন। হারামনি শব্দের আক্ষরিক অর্থ *হারানো রত্ন*।

প্রকাশনার ইতিহাস
----------------

হারামনির প্রথম খণ্ড মূলত বাউল গানের সংকলন, ১৯৩১; ৯২ বছর আগে (1931) সালে প্রকাশিত হয়েছিল । মনসুরউদ্দিন নিজেই এই খণ্ডটি প্রকাশ করেন যা ছাপা হয়েছিল করিম বক্স ব্রাদার্স। নোবেল বিজয়ী কবি রবীন্দ্রনাথ ঠাকুর যখন বইটির প্রথম খণ্ড প্রকাশিত হয় তখন এর ভূমিকা লিখেছিলেন। ১৯৪২ সালে কলকাতা বিশ্ববিদ্যালয় থেকে দ্বিতীয় খণ্ড প্রকাশিত হয়। ১৯৪৮ সালে মনসুরউদ্দিন হারামনির তৃতীয় খণ্ড প্রকাশের উদ্যোগ নেন। ঢাকা বিশ্ববিদ্যালয় ১৯৫৯ সালে চতুর্থ খণ্ড প্রকাশ করে। পাণ্ডুলিপিটিতে ৪০০ টি গান ছিল এবং এর মধ্যে ৩০০ টি হারিয়ে গেছে। চতুর্থ খণ্ডে পাগলা কানাইয়ের অনেক গান ছিল। পঞ্চম খণ্ডটি অধ্যাপক মুহম্মদ আবদুল হাই কর্তৃক সম্পাদিত এবং ঢাকা বিশ্ববিদ্যালয়ের বাংলা বিভাগ থেকে ১৯৬১ সালে প্রকাশিত হয়। এতে লালন ফকির ও পাগলা কানাইয়ের অনেক গান ছিল। আবার মনসুরউদ্দিনই নিজের উদ্যোগে ১৯৬৭ সালে হারামনির ষষ্ঠ খণ্ড প্রকাশ করেন। তবে ততদিনে বাংলা একাডেমি ১৯৬৪ সালে সপ্তম খণ্ড প্রকাশ করে। ষষ্ঠ খণ্ডে লালন ফকিরের প্রায় দুই শতাধিক গান রয়েছে। সপ্তমটিতে ছিল প্রায় সাত শতাধিক গান যার অনেকগুলো সিলেট এলাকা থেকে সংগৃহীত। এছাড়াও পাঞ্জেরী শাহ বা পাঞ্জু শাহের কেউ কেউ ছিলেন। হাসন রাজা, পাঞ্জু শাহ, শীতলংশা শাহ, আরকুম শাহ, মনোমোহন, রাধারমন, দ্বিজ দাস, শেখ ভানু, কুরবান, আবদুল জব্বার, মদন গানবী, শাহ মোহাম্মদ ইয়াসিন, প্রমুখের জীবনকে কেন্দ্র করে মনসুরউদ্দিন এই খণ্ডে ৮৪ পৃষ্ঠার একটি দীর্ঘ ভূমিকা যুক্ত করেছেন। রাম গোপাল, কালা চাঁদ পাগলা, অনন্ত গোসাই ও আব্দুল ওয়াহেদ প্রমুখ। অষ্টম খণ্ডে কুষ্টিয়া, ফরিদপুর, পাবনা ও ঢাকা থেকে সংগৃহীত আট শতাধিক গান রয়েছে। এটি ১৯৭৬ সালে প্রকাশিত হয়েছিল। বাংলা একাডেমিই ১৯৮৮ সালে নবম খণ্ড প্রকাশ করে। যাইহোক, দশম খণ্ড ইতিমধ্যে ১৯৮৪ সালে প্রকাশিত হয়েছিল। ১৩তম খণ্ডটি ১৯৮৪ সালে বাংলাদেশ লোকসাহিত্য পরিষদ কর্তৃক প্রকাশিত হয়। বাংলা একাডেমি, ঢাকা থেকে আরও আটটি খণ্ড প্রকাশ করা বাকি রয়েছে।

বিষয়বস্তু
----------

বাউল গান ছাড়াও হারামনিতে বিভিন্ন শ্রেণীর গ্রামীণ গান রয়েছে যেমন *মায়েলি* গান, *বারো মাইশ্য* এবং *দেহা তাতওয়া* । প্রেমদাসা বৈরাগীর গাওয়া লালন ফকিরের একটি গান হারামনিতে এইভাবে দেখা যায়:

মন আমার কি ছার গৌরব করছো! দেখ না রে সব হাওয়ার খেলা, হাওয়া বন্ধ হতে কি হবে?

খাওয়া হাওয়ার হাওয়াখানা মাওলা বলে ডাক রসনা মহাকাল চলতেছে রানায়কখন কখন কুট ঘটাবে।

বন্ধ হলে হাওয়াটি, মাতীর দেহ হবে মাতীব্যবহূত প্রার্থী হওনা খাঁটি মন! কে তোরে কত প্রশ্ন করবে।

ভাবে আগে যখন, বলেছিল কর্ম সাধন লালন বলে সে কথা, ছোঁছো এই ভেবের লোভে।

তথ্যসূত্র
---------

1. ↑  "Aide Memoire - Hasnat Abdul Hye - Dacca/1954"। ৩০ জুলাই ২০০৭ তারিখে মূল থেকে আর্কাইভ করা। সংগ্রহের তারিখ ১০ জুন ২০১৬।
2. ↑  মুহম্মদ মনসুরউদ্দীন,‘শাহ লালন ফকিরের গান’, প্রবাসী, ফাল্গুন ১৩৩৩;
নিসান জিটি-আর
**নিসান জিটি-আর প্রিমিয়াম** গাড়িটি দুই দরজা (২+২ সীট) বিশিষ্ট সুপারকার যা বহুল আলোচিত জাপানী গাড়ি নির্মাতা **নিসান** ২০০৭ সালে বাজারে আনে। এটি পূর্ববর্তী বহুল জনপ্রিয় নিসান *স্কাইলাইন জিটি-আরের* বংশধর যদিও একে আর *স্কাইলাইন শ্রেণীর* অন্তর্ভুক্ত করা হয়নি।

ইতিহাস
------

১৯৬৯ থেকে ১৯৭৪ এবং ১৯৮৯ থেকে ২০০২ এর মধ্যে Nissan তাদের Skyline সিদান গাড়িটির একটি উচ্চ ক্ষমতাসম্পন্ন সংস্করণ হিসাবে Nissan Skyline GT-R তৈরী করে। গাড়িটি Nissan এর একটি প্রতিক হয়ে উঠে এবং সাধারন পথ ও ট্র্যাক উভয়েই ব্যাপক সুনাম ও সাফল্য অর্জন করে। Nissan GT-R গাড়িটি যদিও আর "Skyline" প্রতিক ধারণ করেনা,তবুও এটি প্রকৃতপক্ষে Nissan Skyline GT-R এরই ঐতিহ্য ধারণ করে।

Skyline GT-R এর পরবর্তী সংস্করণ গুলোর মতোই Nissan GT-R একটি ফোর হুইল ড্রাইভ যাতে দুই টার্বো বিশিষ্ট ভি-৬ ইঞ্জিন এবং Skyline এর প্রতীকী গোল টেইললাইট ব্যবহার করা হয়েছে। অবশ্য GT-R একটি সম্পূর্ণ নতুন মডেল যা এর Skyline সহোদরদের খুব কম বিশিষ্টই ধারণ করে। এতে পূর্বের ফোর হুইল স্টিয়ারিং HICAS সিস্টেমটি বাদ দেওয়া হয়েছে এবং পূর্বের straight-6 RB26DETT ইঞ্জিনটি একটি নতুন V6 VR38DETT দ্বারা প্রতিস্থাপন করা হয়েছে। GT-R এর ঐতিহ্য অনুসারে সকল নতুন GT-R এর চেসিস-কোডকে **CBA-R35**, অথবা সংক্ষেপে 'R35' নামে নামে ডাকা হয়,যা পূর্ববর্তী Skyline GT-R জেনারেশনগুলোর নামকরণের ঐতিহ্য বহন করে। GT-R তার পূর্বপুরুষ Skyline এর Godzilla নামটিও ধারণ করতে সক্ষম হয়েছে যা অস্ট্রেলিয়ান মোটরিং পাবলিকেশন 'Wheels' তাদের জুলাই,১৯৮৯ সংস্করণে প্রথম ব্যবহার করে।

### ধারণা মডেল

২০০১ টোকিও মোটর শোতে GT-R প্রোটোটাইপ
২০০৫ টোকিও মোটর শোতে GT-R প্রোটোটাইপ
GT-R এর মাত্র দুটি নকশা প্রকাশ করা হয়েছিল। প্রথম নকশা প্রকাশ করা হয় ২০০১ টোকিও মোটর শো তে, যেখানে একটি ২১ শতকের GT-R কেমন দেখাবে তা উপস্থাপন করা হয়। পরবর্তীতে ২০০৫ সালে টোকিও মোটর শোতে Nissan পুনরায় একটি নকশা উন্মোচন করে GT-R Proto নামে এবং জানায় যে চূড়ান্ত GT-R ৮০-৯০% এই নকশার উপর ভিত্তি করেই উৎপাদিত হবে।

প্রস্তুতি
---------

### প্রস্তুতকৃত মডেল

GT-R এর বিক্রয়যোগ্য সংস্করণ আসে ২০০৭ সালে Tokyo Motor Show তে, এবং ৬ই ডিসেম্বর, ২০০৭-এ জাপানিজ মার্কেটে এটির আনুষ্ঠানিক যাত্রা শুরু হয়। ৭ মাস পর, ৭ই জুলাই, ২০০৮-এ আমেরিকায় এবং একই মাসে কানাডাতে গাড়িটির আনুষ্ঠানিক বিক্রয় কার্যক্রম শুরু হয়। ইউরোপ গাড়ীটির তৃতীয় বিক্রয় বাজারে পরিণত হয় হয় ২০০৯ সালের মার্চ মাসে।

#### Design

GT-R এর পেছনের অংশ

তথ্যসূত্র
---------

1. ↑  "Nissan Skyline GT-R"। evo.co.uk। পৃষ্ঠা 1। সংগ্রহের তারিখ অক্টোবর ৯, ২০০৮।
2. ↑  "Nissan Skyline GT-R"। Zimbio। পৃষ্ঠা 1। ১৭ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ অক্টোবর ৯, ২০০৮।
3. ↑  "Under the hood of the Nissan GT-R"। Autoblog। সেপ্টেম্বর ১১, ২০০৭। সংগ্রহের তারিখ সেপ্টেম্বর ১১, ২০০৭।
4. ↑  "Nissan GT-R Press Information – Specifications"। Nissan। সংগ্রহের তারিখ নভেম্বর ১, ২০০৭।
5. ↑  Blackburn, Richard (ফেব্রুয়ারি ২৯, ২০০৮)। "Nissan GT-R: 'Godzilla' returns..."। drive.com.au। পৃষ্ঠা 1। ১০ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ আগস্ট ২৬, ২০০৮।
6. ↑  "TOKYO NEWS: Nissan Reveals Juicy Tidbits About 2007 GT-R Sports car"। edmunds.com। অক্টোবর ১৮, ২০০৫। পৃষ্ঠা 1। ১৭ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ আগস্ট ২৬, ২০০৮।
**স্ট্রাইপড রিংলেট** বা **হোয়াইট স্ট্রাইপড রিংলেট**(বৈজ্ঞানিক নাম: *Ragadia crisilda (Hewitson)*) নিমফ্যালিডি (Nymphalidae) গোত্র এবং স্যাটেরিনি(Satyrinae) উপ-গোত্রের অন্তর্ভুক্ত ব্রাশ-ফুটেড (পা এ রোঁয়া যুক্ত) প্রজাতি।

আকার
----

স্ট্রাইপড রিংলেট এর প্রসারিত অবস্থায় ডানার আকার ৩৫-৪৬ মিলিমিটার দৈর্ঘ্যের হয়।

বিস্তার
-------

ভারত (সিকিম থেকে অরুণাচল প্রদেশ ও উ:পূ: ভারত) ভুটান, আসাম, বাংলাদেশ, মায়ানমার, থাইল্যান্ড, ইন্দো-চিন এর বিভিন্ন অঞ্চলে এদের দেখা যায়।

বর্ণনা
------

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

স্ত্রী ও পুরুষ উভয় নমুনাতেই, ডানার উপরিপৃষ্ঠ ধূসর কালো বা কালচে খয়েরি। সামনের ও পিছনের উভয় ডানার উপরিতলে অ্যাপেক্সের নিচ থেকে ডর্সাম (darsam) পর্যন্ত আড়াআড়িভাবে বিস্তৃত সাদা ডিসকাল বন্ধনী বর্তমান। সামনের ডানায় উক্ত বন্ধনীটি শীর্ষভাগ বা অ্যাপেক্সের দিকে সরু ও ডর্সাম এর দিকে বেশি চওড়া। পিছনের ডানার উপরিতলে একটি সরু ও ধনুকের মতো বাঁকা সাদা পোস্ট-ডিসকাল বন্ধনী দেখা যায়। সামনের ও পিছনের ডানার বেসাল, ডিস্কো-সেলুলার ও সাব-টার্মিনাল অংশে নিম্নপৃষ্ঠের বন্ধনীগুলির ছাপ অস্পষ্টভাবে চোখে পরে।

স্ত্রী ও পুরুষ উভয় নমুনাতেই , ডানার নিম্নপৃষ্ঠে দুই ডানা জুড়ে ৫ টি কালচে বাদামি বা ধূসর বাদামি বন্ধনী ও ৫টি সাদা বন্ধনী দেখা যায় ! কালচে বাদামি বন্ধনীগুলির মধ্যে সবচেয়ে চওড়া বন্ধনীটির (বাইরের দিক থেকে দ্বিতীয়) মধ্যে একসারি চক্ষুবিন্দু বা ওসিলি (Ocelli) বিদ্যমান। চক্ষুবিন্দুগুলি হলুদ রেখা দ্বারা পরিবেষ্টিত। পিছনের ডানার চক্ষুবিন্দুগুলির মধ্যে কোস্টার দিক থেকে দ্বিতীয় ,তৃতীয় ও চতুর্থ চক্ষুবিন্দুগুলি একত্রিতভাবে হলুদ রেখা দ্বারা পরিবেষ্ঠিত। পিছনের ডানার চক্ষুবিন্দুগুলি অধিকতর স্পষ্ট। সামনের ডানায় ৮ টি ও পিছনের ডানায় ৭ টি চক্ষুবিন্দু দৃশ্যমান। মাথা ,বক্ষদেশ ও উদর উপরিভাগে কালচে বাদামি বা ধূসর কালচে এবং নিম্নভাগে খয়েরি ও সাদা বর্নের।

আচরণ
----

এই প্রজাতির উড়ান দুর্বল ও ধীর। এদের অবস্থান বনাঞ্চলের মধ্যে সীমাবদ্ধ। এরা জঙ্গলের ছায়াচ্ছন্ন অঞ্চলে পথ ধরে উড়ে বেড়ায়। ছায়াচ্ছন্ন অঞ্চলে পাতায় ও মাটিতে এদের বসে থাকতে দেখা যায়। আগস্ট থেকে নভেম্বর পর্যন্ত এদের দর্শন মেলে।

তথ্যসূত্র
---------

1. ↑  Isaac, Kehimkar (২০০৮)। *The book of Indian Butterflies* (ইংরেজি ভাষায়) (1st সংস্করণ)। নতুন দিল্লি: অক্সফোর্ড বিশ্ববিদ্যালয় প্রেস। পৃষ্ঠা ৩৪৫। আইএসবিএন 978 019569620 2।
**মাঝারি পাতা-নাক চামচিকা** (বৈজ্ঞানিক নাম: *Hipposideros larvatus*) মাঝারি আকারের বাদুড়। আইইউসিএনের লাল বইয়ে এর অবস্থান ‘অবিপন্ন’ হিসেবে। প্রাকৃতিক বন ধ্বংসের কারণে এদের অবস্থান অবিপন্ন।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

আকার
----

পাতা-নাক চামচিকাদের অনেকটা পাতার মতো নাক থাকে এবং তার সামনে-পেছনে আড়াআড়ি ও লম্বা পর্দাসহ প্রতিটি পাতা-নাকে তিনটি করে উপ বা অধ নাক-পাতা থাকে। এ গণের আর কোনো প্রজাতিতে এদের মত বৈশিষ্ট্য নেই। এদের নাক ত্রিশূলের মত। এক চিমটি লেজ এদের পায়ের দিক থেকে আসা পর্দায় লুকানো। ৮ সেন্টিমিটার লম্বা দেহে লেজটি সহজে চোখে পড়ে না। ডানা ৬ দশমিক ৪ সেন্টিমিটারের মত। সারা দেহে বাদামি থেকে গাঢ় বা লালচে বাদামি পশম থাকে।

নিবাস
-----

পাতা-নাক চামচিকার বসতি বাংলাদেশ থেকে ভারতের পূর্বাঞ্চল হয়ে একেবারে ভিয়েতনাম পর্যন্ত। বসবাস বনে এবং এরা কিছুটা বিরল।

স্বভাব
------

দিনের বেলায় গুহা, গাছের ফোকর বা অন্ধকার পুল বা কালভার্টের গার্ডারে ঝুলে থাকে। কখনো কখনো পরিচিত কোনো গাছের ডালে বা কালভার্টের নিচে বিশ্রাম নেয়।

খাবার
-----

রাতের বেশির ভাগ সময় এরা নিশাচর কীটপতঙ্গ, দেয়ালি পোকা ও মথ খেয়ে বেড়ায়।

গ্যালারি
--------

* মাঝারি পাতা-নাক চামচিকার সামনের দিকমাঝারি পাতা-নাক চামচিকার সামনের দিক
* মাঝারি পাতা-নাক চামচিকার পিছনের দিকমাঝারি পাতা-নাক চামচিকার পিছনের দিক
* মাঝারি পাতা-নাক চামচিকার দলমাঝারি পাতা-নাক চামচিকার দল

তথ্যসূত্র
---------

1. 1 2 3 4 5  *বিরল প্রজাতির পাতা-নাক চামচিকা[*স্থায়ীভাবে অকার্যকর সংযোগ*]*, রেজা খান, দৈনিক প্রথম আলো। ঢাকা থেকে প্রকাশের তারিখ: আগস্ট ১৮, ২০১৩ খ্রিস্টাব্দ।
2. ↑  বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯২

* Chiroptera Specialist Group 1996. Hipposideros larvatus[*স্থায়ীভাবে অকার্যকর সংযোগ*]. 2006 IUCN Red List of Threatened Species.  Downloaded on 30 July 2007.